Korrigeeritud kontseptsioon Seega olen hakanud mõttes kavandama  palju tagasihoidlikumat elamist. Ilmselt olen alustanud valest otsast, sest tegelikult oleks pidanud nii umbes kümme aastat tagasi hakkama kavandama oma sissetulekute suurust palju hoolikamalt, kuid see selleks. Oletame, et ma siiski suudan oma laiskusest võitu saada, genereerin endale korraliku rahavoo ja saan lõpuks maja ehitama hakata. Krundi suhtes on lihtne ja odav, sest üks minu kriteeriumitest on kaugus tsivilisatsioonist. Mida kaugemal, seda parem. Mulle ei meeldi võõrad inimesed ja eriti naabrid,  mistõttu peaks minu püsiv eluase olema üsna hüljatud, aga ilusas kohas. Sellised krundid ei maksa palju - arendajad vaatavad, et mingi padrik ja omanik on õnnelik kui lahti saab. Teisest küljest on olukord asukohast tulenevalt kohe keerulisem näiteks elektriga. Kuid Eesti on nii väike, et olen kindel, et see on kuidagi lahendatav. Krunt peab olema piisav, et seda kannatab niita, samas võiks maja juurde viia teatav allee, mis on väikese ruutmeetrite arvuga võimatu. Mingi paar-kolm hektarit oleks vast ikkagi  ok, aga võibolla eksin.